20/10/2015 | Administración LocalMunicipal
Ribeira
Modificación da Ordenanza Reguladora das Terrazas e Quioscos de Hostalería

Ref/Secretaría Xeral/Marina Lucia Cartledge Solaz O Pleno da Corporación na Sesión Ordinaria realizada o día 28 de setembro de 2015 aprobou inicialmente o Proxecto de Modificación da Ordenanza reguladora das terrazas e quioscos de hostalería nos termos en que figuran a continuación: 1. As solicitudes de autorización que se presenten para a nova instalación dunha terraza ou para a modificación dunha xa concedida irán acompañadas da seguinte documentación: a) Fotocopia da licenza de apertura do establecemento ou referencia ao seu expediente de concesión ou transmisión. b) Relación dos elementos que se pretendan instalar, con indicación expresa do seu número. c) Plano de situación da terraza así como indicación de todos os elementos de mobiliario, así como a súa clase, número, dimensións, total de superficie a ocupar e colocación destes consonte determina o artigo 17. d) Documento acreditativo da vixencia e de estar ao corrente no pagamento da póliza de seguros a que se refire o artigo 8. e) Autoliquidación da taxa correspondente.2. No caso de terrazas situadas en solo de titularidade privada incluirase, ademais, como documentación específica: a) Acreditación da propiedade ou título xurídico que habilite para a utilización privativa do espazo. b) Fotografías das fachadas próximas ao espazo pretendido para a situación da terraza.3. Nas terrazas con pechamentos estables incluirase, ademais, como documentación específica: a) Homologación dos elementos integrantes da estrutura que conforma o pechamento e do mobiliario a instalar no seu interior. b) Memoria técnica detallando: - As características das súas instalacións. - Superficie que se vai ocupar e elementos instalados no interior do pechamento. - Planos a escala 1:100 nos que se indiquen de forma inequívoca as dimensións, seccións, andares, alzados laterais, frontal e posterior. - Sistemas de ancoraxe dos elementos ao pavimento. c) Certificación do técnico facultativo habilitado legalmente, acerca da suficiencia da súa estabilidade estrutural e da adecuación das súas condicións de prevención e extinción de incendios, evacuación, estabilidade e reacción ao lume. d) Documento acreditativo da constitución dunha garantía para a reposición do pavimento público ao estado anterior á instalación do pechamento. O importe desta garantía determinarase en función do custo de reposición do espazo ocupado. e) Orzamento de instalación. f) Póliza de seguros de responsabilidade civil, sen franquía ningunha, que cubra calquera clase de risco derivado do exercicio da actividade hostaleira realizada. g) Contrato de mantemento e revisión dos extintores e do alumeado de emerxencia e sinalización con empresa autorizada.4. Nas solicitudes de renovación das autorizacións concedidas no período de funcionamento precedente que impliquen modificacións puntuais soamente será preciso presentar a documentación que describa a modificación. O que sómetese a información pública e audiencia dos interesados, con publicación no Boletín Oficial da Provincia de A Coruña e taboleiro de anuncios do Concello, polo prazo de trinta días para que poidan presentar reclamacións ou suxestións, que serán resoltas pola Corporación. De non presentarse reclamacións ou suxestións no mencionado prazo, considerarase aprobada definitivamente sen necesidade de acordo expreso polo Pleno. Riveira, 8 de outubro de 2015. O alcalde-presidente. Asdo. Manuel Ruiz Rivas